# Æresmedlemskap i 4H Norge – prosedyre og retningslinjer

*Vedtatt av landsstyret 12.6.2009. Referanser til vedtektene oppdatert etter landsmøtet 2018. Revidert av sentralstyret november 2023.*

**Prosedyre**

1. Forslag på kandidat(er) kan fremmes av hhv. landsmøterepresentanter, fylkesårsmøtene, fylkesstyrene eller sentralstyret (jfr. vedtektene § 4 pkt. 2h).
2. Forslag på kandidat(er) sendes inn til sentralstyret senest to måneder før landsmøtet (jfr. vedtektene § 5 pkt. 5). Denne fristen skal minnes om sammen med påminnelsen som rutinemessig går ut til fylkene om frister for innsending av saker til landsmøtet.
3. Sentralstyret tar stilling til forslaget på første styremøte etter mottatt forslag. Saken legges frem som P-sak (unntatt offentlighet). Dersom sentralstyret skulle falle ned på en negativ innstilling, må sentralstyret snarest gå i dialog med forslagsstiller, og forsøke å få forslaget trukket.
4. Tildeling av æresmedlemskap fremmes som sak under landsmøtet, og sendes ikke ut på forhånd.

**Retningslinjer**

1. Kandidaten må ha bidratt til utviklingen av 4H Norge på nasjonalt eller internasjonalt nivå.
2. Bidraget må ha vært av vesentlig betydning for organisasjonen. Både innsats over tid så vel som mer enkeltstående handlinger kan være tilstrekkelig til å oppfylle dette kriteriet.
3. Økonomiske bidrag til organisasjonen kan ikke alene kvalifisere til æresmedlemskap.
4. Sittende ordfører, sittende landstyremedlemmer og ansatte i stilling kan ikke voteres inn som æresmedlemmer.